Riksrevisjonen: Vi skal ikke etikk-granske NRK
Ifølge Dagens Næringsliv ønsker riksrevisor Jørgen Kosmo og Riksrevisjonen å se på om NRK har rutiner, incentiver og redaksjonelle kontroller som sikrer at presseetikken i statskanalen ivaretas.NRK har siden 2009 blitt innklaget til Pressens faglige utvalg (PFU) 152 ganger, og 32 ganger har kanalen blitt felt. Dette er klart mest blant norske medier. Kanalen ble sist felt i PFU 20. april, i den såkalte «Romkvinne-saken». Dagsrevyen sendte i januar et innslag om en romkvinne som satt i fengsel i Bergen. Hun var dømt for menneskesmugling og medvirkning til tvangsekteskap og voldtekt av eget barn. Reportasjen innehold en rekke faktiske feil og flere av de grove forholdene hun var dømt for ble ikke nevnt. IPFU-dommenmot NRK ble innslaget kalt «en aktiv historieforfalskning». Overrasket Thor Gjermund Eriksen sier til DN at han er overrasket over Riksrevisjonen. - Vi er spørrende til om det er Riksrevisjonens oppgave å ettergå dette. Det er et viktig prinsipp i Norge at staten ikke har en rolle som medienes selvdømmeordning, sier Eriksen. Også tidligere generalsekretær i Norsk Presseforbund, Per Edgar Kokkvold, reagerer kraftig på den varslede granskingen.Ifølge avisen har NRK allerede svart Riksrevisjonen og forklart at det er kringkastingssjefen som har det presseetiske ansvaret i NRK. Dette er forankret i både kringkastingsloven, loven om redaksjonell uavhengighet og NRKs vedtekter. Det samme er prinsippet om NRKs redaksjonelle uavhengighet. - Vi har bedt om et møte der vi ønsker å klargjøre målsettinger og rammer for Riksrevisjonens prosjekt før vi kan gå inn i dette, sier kringkastingssjef Eriksen. - En misforståelse Det at Riksrevisjonen skal kontrollere NRKs presseetiske arbeid er en misforståelse, mener faglig ansvarlig for kontrollen, Therese Johnsen. - Vi vil ikke se på utøvelsen av presseetikken i NRK, men hvordan styret ivaretar sitt kontrollansvar når det gjelder helheten i NRK og om selskapet når allmennkringkastingsmålene, sier hun til NTB. - Vi er oppmerksomme på at skillet mellom redaksjonell frihet og styrets ansvar må være tydelig, sier hun og påpeker at Riksrevisjonen har diskutert dette med Kulturdepartementet.Ved nyttår viste en opptelling at NRK er felt 24 ganger i PFU de tre siste årene. Dette er flere fellelser enn Aftenposten, VG, Dagbladet og TV 2 har til sammen. De er felt 19 ganger i samme periode. Therese Johnsen sier det ikke er noen spesiell grunn til at de akkurat nå vil kontrollere NRK.Kilde: VG/NTB
Både kringkastingssjef Thor Gjermund Eriksen og tidligere presseforbundssjef Per Egdar Kokkvold er svært overrasket etter at Riksrevisjonen har varslet utvidet kontroll av NRK. Riksrevisjonen mener saken er misforstått.